Document ID: /fineweb-2-swissfilter-quality_10-filterrobots/filtered/02038.jsonl.gz/2223

L’aura per ils dis d’astronomia a Falera na pudess betg esser meglra. Bell’aura, temperaturas miaivlas e naginas nivlas. Uschia èn ils astronoms amaturs arrivads a Falera sin il prà sper l’observatori Mirasteilas ed han tschentà si lur telescops. La pauca glisch dals vitgs en ils culms sursilvans lubescha da vesair bleras stailas.
Als visitaders plascha quai da vegnir a Falera. Il lieu saja bain cuntanschibel cun l’auto, quai ch’è fitg impurtant, damai ch’ils telescops han grondas paisas. Mo era l’atmosfera amiaivla e la pussaivladad da barattar ora experientschas in cun l’auter è ina raschun da far part a quest inscunter.